**Raport për përparimin e Maqedonisë së Veriut në 2020 nga Komisioni Evropian**

**Kuvendi**

Kuvendi e përmirësoi rolin e tij si forum primar për dialog politik konstruktiv dhe i përmbushi **funksionet e tij legjislative**, duke e përfshirë përmes miratimit të ligjeve kryesore të lidhura me Bashkimin Evropian. Sidoqoftë, përdorimi i procedurës së shkurtuar duhet të jetë i kufizuar. Kuvendi ende e rikthen rolin e kontrollit dhe korrigjimit të pushtetit ekzekutiv, duke i ushtruar **funksionet mbikëqyrëse** dhe duke punuar me transparencë më të madhe. Të gjitha partitë kontribuan në dy sesionet e suksesshme të Dialogut Zhan Mone me Parlamentin Evropian. Përgjegjësia e atyre që orkestruan dhe ushtruan dhunë më 27 prill 2017 vazhdoi të konstatohet. Kuvendi e avancoi mbrojtjen e të drejtave të njeriut dhe e thelloi bashkëpunimin me organet e jashtme të mbikëqyrjes. Përbërja e re pritet të punojë në mënyrë inkluzive dhe t'i plotësojë arritjet e deritanishme, duke e përmirësuar më tej punën e vet. Partitë politike duhet t'i përforcojnë proceset e brendshme demokratike dhe të rrisin transparencën e financimit.

Kuvendi u vetëshpërnda në shkurt të vitit 2020, para zgjedhjeve të parakohshme parlamentare të planifikuara fillimisht në prill të vitit 2020. Në pandeminë me COVID-19, qëndrimi i Kryetarit të Kuvendit ishte se Kuvendi nuk mund të mblidhej për të miratuar propozimin e qeverisë teknike për shpalljen e gjendjes së jashtëzakonshme drejtuar Presidentit të vendit. Gjykata Kushtetuese refuzoi të shqyrtojë ligjshmërinë dhe kushtetutshmërinë e Kuvendit që të shpërndahet. Mosekzistimi i Kuvendit të konvokuar e anuloi miratimin, në shumë sektorë, të ligjeve dhe strategjive që duheshin të përgatiteshin. Pas zgjedhjeve në korrik 2020, në gusht 2020, u mbajt seanca konstituive e Kuvendit.

Gjatë periudhës kohore së përgatitjes së këtij Raporti, roli i Kuvendit si institucion kryesor për **dialog politik** është përmirësuar, përmes pjesëmarrjes aktive të të gjitha partive politike në punë dhe debateve politike mbi politikat dhe ligjet kryesore publike, përfshirë këtu edhe fushën e sundimit të së drejtës. Kjo vazhdoi me miratimin e ligjeve të lidhura me BE-në, me mbështetjen e opozitës në rastet e caktuara ku kërkohej shumica prej dy të tretave. Emërimi i anëtarëve në Këshillin të Programit të Radiodifuzerëve Publikë mbeti i papërmbushur për shkak të dështimit për të arritur kompromis midis partive. Pozitive është që revizori shtetëror u zgjodh në dhjetor 2019.

Kuvendi përballet me sfida në planifikimin dhe koordinimin më të mirë të punës për të siguruar një **proces legjislativ** më të parashikueshëm. Gjatë periudhës në të cilën u shkrua Raporti, Kuvendi në seancat plenare miratoi gjithsej 86 ligje, duke përfshirë 22 në procedurë të rregullt dhe 11 ratifikime, përfshirë edhe ratifikimin e Traktatit të Atlantikut të Veriut. Numri i ligjeve të miratuara me procedurë të shkurtuar, kryesisht me propozim të deputetëve, u rrit ndjeshëm gjatë periudhës raportuese, e cila është një çështje në të cilën u përqendrua Raporti në pikën 2.1.2 *Reforma në administratën publike*. Procedurat e shpejta duhet të jenë të kufizuara pasi ato pamundësojnë pjesëmarrjen përkatëse të palëve të interesuara relevante në procesin legjislativ dhe debatin demokratik.

Është bërë progres në zbatimin e Planit Strategjik të Kuvendit për vitet 2018 - 2020. **Mbikëqyrja** mbi pushtetin ekzekutiv është përmirësuar, përfshirë përmes pyetjeve të deputetëve dhe interpelancave. Kuvendi gjithashtu i përforcoi marrëdhëniet e tij me faktorët e jashtëm të mbikëqyrjes. Në shkurt 2020, Zyra Buxhetore e Kuvendit u hap për të përmirësuar mbikëqyrjen financiare të Kuvendit.

Të gjitha partitë politike morën pjesë në dy sesionet e Dialogut Zhan Mone, të mbajtura në qershor 2019 dhe shkurt 2020. Në janar 2020, amendamentet e Ligjit për Kuvendin e përforcuan pavarësinë e shërbimit të Kuvendit. Partitë politike kanë arritur marrëveshje mbi amendamentet kryesore të **Rregullores**, të cilat do të miratohen nga përbërja e re e Kuvendit. Ato nënkuptojnë dispozita për seancën konstituive, mbikëqyrjen e përforcuar ekzekutive, debatet publike, kalendarin buxhetor dhe procedurat për ligjet me flamur evropian.

Kuvendi ndihmoi në monitorimin e **mbrojtjes së të drejtave dhe lirive të njeriut**. Klubi i Deputeteve mbështeti disa iniciativa për të drejtat e njeriut përmes përkatësisë së tij politike. Kuvendi e miratoi Deklaratën ndërpartiake për të Drejtat e Personave me Aftësi të Kufizuara dhe pjesëmarrjen e tyre në proceset politike.

Përgjegjësia për sulmet e dhunshme të **prillit 2017** vazhdon të kërkohet. Gjykimi i personave që dyshohet të jenë organizatorët e sulmeve filloi në shkurt të vitit 2020.

Rritja e efikasitetit të sistemit demokratik, përfshirë transparencën e **financimit të partive politike**, duhet të vazhdojë, sipas rekomandimeve të Grupit të Shteteve kundër Korrupsionit (GRECO) – *shih Kapitullin 33* – *Të drejtat gjyqësore dhe të njeriut*. Partitë politike duhet t’i përmirësojnë proceset e brendshme demokratike.